กรมศุลฯ รวบรวมหลักฐาน เตรียมเชือด “เบสท์ริน” ฉ้อโกง!
กรมศุลฯ รวบรวมหลักฐาน เตรียมเชือด “เบสท์ริน” ผู้ชนะประมูลโครงการจัดซื้อรถเมล์ NGV489 คัน เข้าข่ายฉ้อโกง ระบุมีสองแนวทางยื่นฟ้องเองผ่านอัยการ หรือยื่นไปทางกรมสอบสวนคดีพิเศษ ยันมีครบทั้งหลักฐานและพยาน
10 ก.พ. 2560

กรมศุลฯ รวบรวมหลักฐาน เตรียมเชือด “เบสท์ริน” ผู้ชนะประมูลโครงการจัดซื้อรถเมล์ NGV489 คัน เข้าข่ายฉ้อโกง ระบุมีสองแนวทางยื่นฟ้องเองผ่านอัยการ หรือยื่นไปทางกรมสอบสวนคดีพิเศษ ยันมีครบทั้งหลักฐานและพยาน
นายชัยยุทธ คำคุณ รองอธิบดีกรมศุลกากร ในฐานะโฆษกกรมศุลกากร เปิดเผยว่า กรมฯอยู่ระหว่างการรวบรวมหลักฐานและพยาน กรณีของความฉ้อฉลในการนำเข้ารถเมล์เอ็นจีวี ของบริษัทซุปเปอร์ซาร่า จำกัด ตัวแทนของเบสท์รินกรุ๊ป ผู้ชนะประมูลโครงการจัดซื้อรถเมล์เอ็นจีวี 489 คัน ขององค์การขนส่งมวลชนกรุงเทพ (ขสมก.)
โดยขณะนี้เป็นไปได้ 2 ทาง คือ 1. ยื่นฟ้องเองไปยังอัยการ 2.ยื่นผ่านกรมสอบสวนคดีพิเศษ หรือดีเอสไอ โดยยืนยันว่า มีหลักฐานแสดง ถึงความฉ้อฉลในการนำเข้ารถเมล์เอ็นจีวี ทั้งพยานหลักฐานจากหน่วยงานที่เกี่ยวข้อง ภาพถ่ายที่ยืนยันว่ารถเมล์ทั้งหมดถูกประกอบสำเร็จรูปที่จีนก่อนส่งมาที่มาเลเซีย